## Odluka o strukturi i sadržaju godišnjih financijskih izvještaja kreditnih unija

### NN 32/2009 (13.3.2009.), Odluka o strukturi i sadržaju godišnjih financijskih izvještaja kreditnih unija

HRVATSKA NARODNA BANKA

721

Na temelju članka 15. stavka 5. Zakona o računovodstvu (»Narodne novine«, br. 109/2007.), članka 47. stavka 2. Zakona o kreditnim unijama (»Narodne novine«, br. 141/2006. i 25/2009.) te članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O STRUKTURI I SADRŽAJU GODIŠNJIH FINANCIJSKIH IZVJEŠTAJA KREDITNIH UNIJA

PREDMET ODLUKE

Članak 1.

Ovom Odlukom propisuju se struktura i sadržaj godišnjih financijskih izvještaja za kreditne unije.

VRSTE GODIŠNJIH FINANCIJSKIH IZVJEŠTAJA

Članak 2.

Godišnji financijski izvještaji iz članka 1. ove Odluke jesu:

– bilanca

– račun dobiti i gubitka

– bilješke uz financijske izvještaje.

STRUKTURA I SADRŽAJ GODIŠNJIH FINANCIJSKIH IZVJEŠTAJA

Članak 3.

Struktura i sadržaj godišnjih financijskih izvještaja iz članka 2. ove Odluke pobliže su određeni Uputom, koja je sastavni dio ove Odluke.

STUPANJE NA SNAGU

Članak 4.

(1) Ova Odluka stupa na snagu danom objave u »Narodnim novinama«.

(2) Prvi godišnji financijski izvještaji prema ovoj Odluci sastavljaju se za 2008. godinu i dostavljaju Financijskoj agenciji u roku propisanom Zakonom o računovodstvu, na način propisan podzakonskim aktom donesenim na temelju Zakona o računovodstvu, kojim je propisano vođenje registra i način primanja godišnjih financijskih izvještaja.

O. br. 205-020/03-09/ŽR

Zagreb, 2. ožujka 2009.

Guverner
Hrvatske narodne banke
dr. sc. Željko Rohatinski, v. r.

UPUTA
O NAČINU PRIMJENE ODLUKE O STRUKTURI I SADRŽAJU GODIŠNJIH FINANCIJSKIH IZVJEŠTAJA KREDITNIH UNIJA

Ovom Uputom pobliže se uređuje način primjene Odluke o strukturi i sadržaju godišnjih financijskih izvještaja kreditnih unija. Iznosi u financijskim izvještajima popunjavaju se u kunama te trebaju sadržavati usporedne podatke za tekuću i prethodnu godinu.

1. BILANCA

1.1. Bilanca treba sadržavati sljedeće stavke:

IMOVINA

1. Gotovina

2. Depoziti kod kreditnih institucija

3. Krediti članovima kreditne unije

4. Povratne novčane pomoći članovima kreditne unije

5. Preuzeta imovina

6. Materijalna imovina (minus amortizacija)

7. Kamate, naknade i ostala imovina (7.1+7.2+7.3)

7.1. Nedospjele kamate i naknade

7.2. Dospjele kamate i naknade

7.3. Ostalo (uključujući nematerijalnu imovinu)

8. Manje: Posebne pričuve za identificirane gubitke na skupnoj osnovi

A UKUPNO IMOVINA (1+2+3+4+5+6+7-8)

OBVEZE

1. Depoziti članova kreditne unije (1.1+1.2)

1.1. Štedni depoziti

1.2. Oročeni depoziti

2. Primljeni krediti (2.1+2.2)

2.1. Kratkoročni krediti

2.2. Dugoročni krediti

3. Kamate, naknade i ostale obveze (3.1+3.2+3.3+3.4+3.5)

3.1. Nedospjele kamate i naknade

3.2. Dospjele kamate i naknade

3.3. Posebne pričuve za izvanbilančne stavke

3.4. Rezerviranja za započete sudske sporove

3.5. Ostalo

B UKUPNO OBVEZE (1+2+3)

KAPITAL

1. Uplaćeni članski udjeli

2. Zakonske pričuve

3. Statutarne i ostale kapitalne pričuve

4. Zadržana dobit/(gubitak)

5. Dobit/(gubitak) prethodne godine

6. Dobit/(gubitak) tekuće godine

C UKUPNO KAPITAL (1+2+3+4+5+6)

D UKUPNO OBVEZE I KAPITAL (B+C)

2. RAČUN DOBITI I GUBITKA

2.1. Račun dobiti i gubitka treba sadržavati sljedeće stavke:

1. Kamatni prihodi od odobrenih kredita

2. Ostali kamatni prihodi

3. Ukupno kamatni prihodi (1+2)

4. Kamatni troškovi za primljene depozite

5. Kamatni troškovi za primljene kredite

6. Ostali kamatni troškovi

7. Ukupno kamatni troškovi (4+5+6)

8. NETO KAMATNI PRIHOD (3–7)

9. Prihodi od provizija i naknada

10. Troškovi provizija i naknada

11. NETO PRIHOD OD PROVIZIJA I NAKNADA (9–10)

12. Dobit/(gubitak) od trgovanja stranom gotovinom (mjenjački poslovi)

13. Dobit/(gubitak) od tečajnih razlika po deviznim računima kod kreditnih institucija

14. Učinci primjene ugovorene valutne klauzule po prije zaključenim ugovorima

15. Ostali prihodi

16. UKUPNO OSTALI NEKAMATNI TROŠKOVI/PRIHODI (12+13+14+15)

17. Bespovratna novčana pomoć članovima kreditne unije

18. Ostali troškovi

19. UKUPNO OSTALI NEKAMATNI TROŠKOVI (17+18)

20. NETO NEKAMATNI PRIHOD (11+16–19)

21. Troškovi zaposlenika

22. Amortizacija

23. Ostali administrativni troškovi

24. UKUPNO OPĆI I ADMINISTRATIVNI TROŠKOVI I AMORTIZACIJA (21+22+23)

25. TROŠKOVI ISPRAVAKA VRIJEDNOSTI I REZERVIRANJA ZA GUBITKE

26. DOBIT/(GUBITAK) PRIJE OPOREZIVANJA (8 +20–24–25)

27. POREZ NA DOBIT

28. DOBIT/(GUBITAK) TEKUĆE GODINE (26–27)

3. BILJEŠKE UZ FINANCIJSKE IZVJEŠTAJE

3.1. Bilješke uz financijske izvještaje sastavljaju se u skladu s odredbama Hrvatskih standarda financijskog izvještavanja

3.2. Kreditne unije u bilješkama uz financijske izvještaje trebaju prikazati sljedeće izvanbilančne stavke:

1. Jamstva

2. Mjenice

3. Ugovoreni, a neiskorišteni krediti i druge obveze financiranja

4. Ostale rizične izvanbilančne stavke

5. Ukupno izvanbilančne stavke (1+2+3+4)

Odluka, NN 32/2009-721